cyanic-selkie/wikianc huggingface dataset:
Bjarte Birkeland
Bjarte Birkeland var ein norsk litteraturforskar. Han blei cand.philol med norsk hovudfag ved Universitetet i Oslo i 1948. Seinare var han professor i nordisk litteratur ved Universitetet i Bergen 1969-1984, og arbeidde særleg med nynorsk litteratur, mellom anna gjennom doktoravhandlinga om Per Sivle frå 1962, som seinare har blitt ståande som eit standardverk innanfor Sivle-forskinga, og to verk om Olav Duuns dikting. Han var òg medverkande i fleire bøker om norsk litteraturhistorie.
I studieåra var han aktiv i Studentmållaget i Oslo, og hadde fleire verv, mellom anna som formann. Seinare hadde han fleire verv i ymse kulturinstitusjonar, var redaktør i Syn og Segn frå 1960 til 1968, og var første faste tilsette forlagssekretær og styremedlem i Samlaget. I 1979 blei han heidersmedlem i Samlaget. Ei tid arbeidde han også på deltid i Noregs Boklag. Redaktørtida hans i Syn og Segn var ei opplagsmessig framgangstid, og bladet fekk under Birkelands leiing ein breiare populærvitskapleg profil. Samstundes var han også aktiv skribent i dagspressa og ulike tidsskrift.
Bill Hayes
Bill Hayes er ein norsk fagforeiningsleiar som var leiar for Communication Workers' Union (CWU) i Storbritannia frå 2001 til 2015.
Hayes arbeidde som sveisar frå 1968 til 1971, deretter for John West Foods fram til 1973, før han begynte som postmann i 1974. Hayes vart innvald som generalsekretær for Communication Workers' Union i 2001. I september 1995 gifte han seg med Dian Lee i Knowsley i Merseyside. Dei har ein son og ein dotter saman.
Jeff Henderson
Jeff Henderson er ein USA-amerikansk lengdehoppar som vart olympisk meister i øvinga i 2016.
Gouvernøren Harbor
Gouvernøren Harbor er ei lita hamn på austsida av Enterprise Island like vest for Pythia Island i Wilhelmina Bay, utanfor vestkysten av Graham Land i Antarktis. Namnet vart nytta av kvalfangarar som nytta hamna, fordi kvalbåten Guvernøren I forliste der i 1916.
Jeff Henderson
Henderson forbetra i 2014 sin personlege rekord til 8,43 meter. Året etter presterte han livsbeste då han hoppa 8,52 meter og vann lengde-øvinga ved panamerikaleikane i Toronto. Under Sommar-OL 2016 hoppa han årsbeste 8,38 meter og sikra seg gullmedaljen, ein centimeter lengre enn sørafrikanaren Luvo Manyonga. Også under verdsmeisterskapen i Doha i 2019 gjorde Henderson årsbeste i finalen, 8,39 meter heldt til sølvmedalje.
Swannbreen
Swannbreen er ein brei isbre som flyt aust og ut i Wrightfjorden nord for Mount Tricorn, på austkysten av Palmer Land. Isbreen vart oppdaga og fotografert frå lufta i desember 1940 av medlemmar av East Base frå U.S. Antarctic Service (USAS). I 1947 vart han fotografert frå lufta av medlemmar av Ronne antarktiske forskingsekspedisjon (RARE), under Finn Rønne, medan Falkland Islands Dependencies Survey (FIDS) kartla han frå bakken. Han vart namngjeven av Rønne etter W.F.G. Swann, direktør i Barthol Research Foundation ved Franklin Institute i Swarthmore i Pennsylvania, som assisterte ekspedisjonen.
Maniok
Maniok (Manihot esculenta) eller kassava er ein buskvekst i vortemjølkfamilien som blir dyrka som matplante. Arten kjem opphavleg frå Sør-Amerika, men er blitt svært populær i andre tropiske område. I dag er Nigeria den største produsenten i verda.
Ordsoge
Ordet «maniok» er avleidd frå tupiordet manioka eller eit nærskyld ord i andre tupianske språk. Nemninga kassava eller cassava, kjem frå det karibiske språket taino (caçábi, casávi, cazábbi eller cassáve). Ei anna nemning på planten er yuca eller yucca, frå karibspråk.
Skildring
Planten blir som regel rundt 2 meter høg. Han har handflika blad. Rotknollene veg rundt 2 kg, men kan bli opptil 10 kg. Dei er avlange og har korkaktig, brunt skal og lyst og saftig fruktkjøt som inneheld maniokstive, brasiliansk arrowrot.
Bruk
Ein dyrkar maniok på store jorde omtrent som potet. Planten kan formeirast ved å ta stiklingar.
Heile planten inneheld det giftige glykosidet linamarin, som ein kan øydeleggja gjennom koking, damping eller steiking. Ein kan også foredla rotknollen i stivefabrikkar og bruka produktet til brød og anna bakverk, eller til framstilling av tapioka (uekte sagogryn). Kassava kan brukast i ulike rettar som suppe, stuing og grautaktige rettar som ugali og fufu. Mange stader er rota basiskost.
I ein del område der maniokplanten veks blir også blada brukte i kosthaldet. Desse inneheld 30–40 % protein i tørrstoffet, medan røtene berre inneheld rundt 0,5 %.
Oppmale til mjøl utan vidare foredling blir maniok òg brukt til dyrefôr.
Wadebridge
Wadebridge (kornisk Ponsrys) er ein by i grevskapet Cornwall i England. Han har kring 6500 innbyggjarar Han ligg ved elva Camel, 8 km frå Padstow.
Uedabreen
Uedabreen er ein stor isbre som flyt austover langs sørsida av Scaife Mountains og ut i Hansenfjorden nær foten av Den antarktiske halvøya. Han vart kartlagd av US Geological Survey (USGS) frå landmålingar og flyfoto tekne av U.S. Navy frå 1961-67 og vart namngjeven av Advisory Committee on Antarctic Names (US-ACAN) etter Herbert T. Ueda som med B. Lyle Hansen leia djupkjerneboringa ved Byrd-stasjonen, somrane 1966-67 og 1967-68.
Proud Mary
Bakgrunn og innspeling
I plateomslaget for 2008-utgåva av Bayou Country forklarte Joel Selvin at songane for albumet kom til då John Fogerty var i nasjonalgarden, og at riffet for «Proud Mary», «Born on the Bayou», og «Keep on Chooglin'» vart skrivne av Fogerty på ein konsert i Avalon Ballroom, og at «Proud Mary» vart arrangert frå delar av forskjellige songar. Ei av desse var om ei «vaskekvinne kalla Mary». Linja «Left a good job in the city» vart skriven av Fogerty etter at han var ferdig i nasjonalgarden og linja «rollin' on the river» vart henta frå ein film av Will Rogers.
Grunnsporet for «Proud Mary», som med andre songar på albumet, vart spelte inn av John Fogerty (sologitar), Tom Fogerty (rytmegitar), Stu Cook (bass) og Doug Clifford (trommer) i RCA Studios i Hollywood i California, medan Fogerty la på fleire instrument og vokal seinare.
Solomon Burke-versjonen
John Fogerty var imponert av versjonen til Burke: «To tusen miles unna hadde denne mannen krype inn i hovudet mitt og lært meg kva Proud Mary faktisk handla om. Så klart er det flott når nokon syng songen din, men når han forstår han, lyttar du til han som om det var for første gongen.» Singelen til Burke nådde 15. plass på R&B-lista og 45. plass på poplista. Burke fortalte i 2002: «Eg var i Vegas i seksten veker ved Sands Hotel. Eg fekk ikkje med meg at songen vart ein hit, fordi me var ikkje der for å marknadsføre han, me hadde ikkje eit band. Det beste eg nokon gong gjorde var å sei til Ike Turner, 'Hey man, du burde ta tak i denne songen… Eg trur du og Tina kan rive denne sundt.' 24. mai 1969 song Burke versjonen sin av «Proud Mary» på American Bandstand.
Tina Turner-versjonar
Tina Turner spelte først inn «Proud Mary» i 1970 i lag med sin dåverande ektemann Ike Turner. Ike & Tina Turner-versjonen vart gjeven ut som ein singel, henta frå albumet Workin' Together og skil seg kraftig frå originalen, men har vorte kjend som ein av signaturlåtane til Tina Turner. Turners-versjonen vart omarrangert av Soko Richardson og Ike Turner. Songen startar langsamt, men utviklar seg så til ein funkrock-song der Tina Turner og korvokalistar leverer soul-aktig vokal. Han nådde fjerdeplassen på poplista den 27. mars 1971, nøyaktig to år etter Creedence Clearwater Revival-versjonen låg nær toppen av lista. Turner vann ein Grammy-pris for beste R&B-song av ein duett eller gruppe i 1972.
Ike and Tina framførte songen på The Ed Sullivan Show.
I 1988 vart eit konsertopptak av ein soloversjon av songen gjeven ut på albumet Tina Live in Europe. Tina Turner spelte sidan inn songen på ny i studio for albumet What's Love Got to Do with It. Denne versjonen vart gjeven ut som singel for radiostasjonar og DJar. Denne versjonen vart sidan gjeven ut på samlealbumet All the Best i 2004.
Selmer-ministeriet
Selmer-ministeriet var ei norsk regjering som vart utnemnd 11. oktober 1880. Regjeringa, eller ministeriet, vart leia av statsministeren, Christian Selmer. Medlemene av regjeringa vart, med unnatak for Jacob Lerche Johansen, Christian Schweigaard og Nils Hertzberg, frådømt embeta sine ved statsrådsaka i mars 1884.
Proud Mary
Tina Turner-versjonar
Ein annan konsertversjon vart gjeven ut i 2009 på Tina Live. Denne vart spelt inn 21. mars 2009 i Arnhem i Nederland. Songen har vorte spelt mykje på konsertane til Tina Turner, mellom anna i duettar med Beyoncé og Cher.
Lister
Ike & Tina Turner-versjonen
Tina Turner-versjonen
Lovord
«Proud Mary» vart plassert på 155. plass på lista til Rolling Stone' frå 2004 og 156. plass på lista frå 2011 over dei 500 beste songane gjennom tidene. Både CCR- og Ike & Tina Turner-versjonane av songen har fått Grammy Hall of Fame Awards, i høvesvis 1998 og 2003.
Andre versjonar
«Proud Mary» har gjennom åra vorte spelt av mange artistar, med tidlege versjonar av Solomon Burke, og ein av Ed Ames i 1969 på hans Windmills of Your Mind album. Anthony Armstrong Jones sin versjon frå 1969 nådde 22. plassen på country-lista i USA. Ein annan versjon frå 1969 av Checkmates, Ltd., produsert av Phil Spector, nådde 30. plassen på U.K. Singles Chart.
Då Bruce Springsteen innlemma Creedence Clearwater Revival i Rock and Roll Hall of Fame i 1993, sa han:
I tillegg til å spele «Proud Mary» på konsertane med det tidlege bandet sitt, Child, framførte Springsteen songen to gonger med E Street Band under The River Tour i 1981, og fleire gonger frå 1982 til 1987 i små klubbar..
Elvis Presley framførte ofte songen i Las Vegas-showa sine og på turné tidleg i 1970-åra. Versjonane hans finst på albuma On Stage (1970), Elvis: As Recorded at Madison Square Garden (1972) og An Afternoon in the Garden (1972).
Neil Sedaka framførte songen på ein konsert i Sydney. Denne vart gjeven ut på albumet Neil Sedaka On Stage.
George Jones og Johnny Paycheck spelte songen i lag på albumet deira Double Trouble i 1980. I 1996 vart «Proud Mary» spelt av Status Quo på albumet deira Don't Stop og det polske thrash metal-bandet Acid Drinkers spelte inn songen i 1998 på albumet High Proof Cosmic Milk.
Leningrad Cowboys song «Proud Mary» a cappella under Provinssirock-festivalen i 1992 og denne framføringa vart gjeven ut på albumet Live in Prowinzz.
Lisa Simpson framfører songen i 1992 i ein episode av The Simpsons kalla «Lisa the Beauty Queen».
Songen vart framført i episoden Wheels av fjernsynsserien Glee av Jenna Ushkowitz, Amber Riley og Kevin McHale.
Granofyr
Granofyr er ein granittis bergart som ein ofte finn i gangform. Han har ein porfyrisk struktur og ein finkorna grunnmasse som består av ein regelmessig samanvoksing av kvarts og alkalifeltspat, akkurat som i skriftgranitt, men i mikroskopisk målestokk.
Granofyr kan òg dannast i øvre lag etter meteorittnedslag som har smelta dei øvste bergmassane.
Claude Louis Hector de Villars
Claude Louis Hector de Villars, Prince de Martigues, Marquis så Duc de Villars, Vicomte de Melun var den siste store generalen til Ludvig XIV av Frankrike og ein av dei mest briljante kommandørane i fransk militærhistorie, ein av berre berre seks marskalkar som har vorte forfremma til generalmarskalk av Frankrike.
Militærkarriere
Villars vart fødd i Moulins (i dagens Allier) i ein adeleg, men fattig familie. Faren var diplomaten Pierre de Villars. Han gjekk inn i den franske hæren i 1671. Han utmerkte seg 20 år gammal i omleiringa av Maastricht i 1673 under den fransk-nederlandske krigen og etter det blodige slaget ved Seneffe eit år seinare vart han forfremma til mestre de camp (oberst) i eit kavaleriregiment.
Mellom dei nederlandske krigane og danninga av Augsburg-ligaen, var Villars, som kombinerte militærtenesta si med diplomatverksemd, tilsett i eit uoffisielt oppdrag for hoffet til Bayern, og der vart han vener med kurfyrste Maximilian II Emanuel av Bayern.
Han vendte attende til Frankrike i 1690 og fekk kommandoen over eit kavaleri i armeen i Flandern, men mot slutten av den store allianse-krigen reiste han til Wien som ambassadør.
Den spanske arvefølgjekrigen
Dette året vart han tilkalla for å kommandere hovudarmeen som stod mot prins Eugene av Savoie og Marlborough på den nordlege grensa. Under svolten gjennom vinteren delte han dei ynkelege rasjonane med soldatane sine. Då felttoget starta, let gamle marskalk Boufflers seg frivillig tene under han, og etter det fryktelege slaget ved Malplaquet, der Villars vart alvorleg skadd (av ei muskettkule i kneet), klarte han å fortelje kongen: «Om det gjer Gud til lags å gje deira majestet sine fiendar nok ein slik siger, er dei ferdige.»
To felttog passerte utan eit slag og med lite framdrift for invasjonsstyrkane, men til slutt klarte Marlborough å manøvrere Villars ut av dei kjende Ne plus ultra-linjene og forsvarseffekte såg ut til å ha forsvunne. Men Boufflers gjorde eit siste forsøk, den engelske kontingenten og den store leiaren deira trekte seg attende frå leiren til fienden, og Villars, som framleis leid av skaden han hadde fått i Malplaquet, utmanøvrerte og slo Eugène i eit avgjerande slag i Denain. Denne sigeren redda Frankrike, sjølv om krigen drog ut enno eit år lagns Rhinen, der Villars tok Landau, leia storminga av Freiburg og forhandla Rastatt-traktaten med prins Eugène.
Regentskap
Villars spelte ei viktig rolle i politikken i regjeringstida som den viktigaste motstandaren til kardinal Dubois, og berre minnene frå opprøret i Montmorency hindra han frå å verte Connétable de France. Han deltok på slagmarka for siste gong i den polske arvefølgjekrigen (1734), med tittelen generalmarskalk av armeane til kongen, som Turenne hadde hatt før han. Han var no over 80 år gammal og etter å ha starta felttoget med stor iver, døydde han i Torino den 17. juni 1734.
NM i alpine greiner 1955
Noregsmeisterskapen i alpine greiner 1955 fann stad dagane 19.-20. mars 1955 på Oppdal i Sør-Trøndelag.
Granodioritt
Granodioritt er ein magmatisk djupbergart som hovudsakleg består av kvarts og feltspat, med meir plagioklas enn kalifeltspat. Anortittinnhaldet i plagioklasen skal vere mindre enn 50 prosent, elles vert bergarten kalla granogabbro. Dei mørke minerala er ofte biotitt og hornblende, og han er som regel mørkare enn vanleg granitt.
NM i alpine greiner 1955
Slalåm
Dato: 20. mars
Granodioritt
Bergarten er ganske utbreidd i fjellkjedestrøk (til dømes oppdalitt i Den kaledonske fjellkjeda i Noreg).
NM i alpine greiner 1955
Slalåm
<br style="clear:both;" />
Karin Värmefjord
Karin Värmefjord var den første kvinnelege politimeisteren i Sverige.
NM i alpine greiner 1955
Storslalåm
Dato: 20. mars
Karin Värmefjord
Värmefjord var frå Hållnäs i Uppland. Ho fekk graden cand. jur. i Stockholm 1971. Ho arbeidde som politi i Ludvika og Karlskoga før ho blei utnemnd til politimeister for Ludvika politidistrikt i 1981.
Granodioritt
Geologi
I snitt har den øvre kontinentalskorpa den same samansettinga som grandioritt. Grandioritt er ein djupbergart som er danna av ein intrusjon av kvartsrik magma, som vert avkjølt i batolittar eller stokkar under jordoverflata. Han kjem vanlegvis berre til overflata etter løfting og erosjon. Den tilsvarande lavabergarten vert kalla dacitt.
Karin Värmefjord
Värmefjord er gravlagd på kyrkjegarden i Arvika.
NM i alpine greiner 1955
Storslalåm
<br style="clear:both;" />
Granodioritt
Historie
Rosettasteinen vart laga av granodioritt, og Plymouth Rock var ei flyttblokk av granodioritt.
Etymologi
Namnet kjem frå to tilknytte bergartar, granitt og dioritt. Grano-rota kjem frå latin og tyder «korn».
NM i alpine greiner 1955
Utfor
Dato: 19. mars
<br style="clear:both;" />
Kjelder
[https://www.nb.no/items/de4b9afdd7a62fe8afa4d248e8102cdd?page=9&searchText= Arbeiderbladet 21. mars 1955]
Klaverspelaren Dave Palmer frå USA
Dave Palmer er ein USA-amerikansk studiomusikar frå Texas. Palmer har turnert og spelt inn musikk med Air, Fiona Apple, Seal, Chris Isaak, Joe Henry, Bobby Previte, Wayne Horvitz, Fleetwood Mac, Ponga, Critters Buggin, MC 900 Foot Jesus, Aimee Mann, Solomon Burke, Turin Brakes, Cake, Lindsey Buckingham, Tegan and Sara, Avenged Sevenfold og mange fleire.
Palmer er medlem av Earl Harvin Trio.
I 2006 gav Palmer ut soloalbumet Romance.
Barbar
Barbar viser til ein person ein oppfattar som usivilisert. Ordet er ofte nytta enten som ei generell nemning om personar frå ein nasjon eller folkegruppe, typisk sett eit stammesamfunn, som blei rekna som anten underlegne eller beundra som «edle ville» av urbane sivilisasjonar. I idiomatisk eller figurativ tyding kan ordet nyttast som ein individuell referanse til ein brutal, grusam, krigersk eller ufølsam person.
Opphavleg tyding
Omgrepet har opphav i gammalgresk βάρβαρος, barbaros. Dette finst i det greske uttrykket «πᾶς μὴ Ἕλλην βάρβαρος» (pas mē Hellēn barbaros), som bokstaveleg betyr «einkvar som ikkje er gresk er barbar». I antikken nytta grekarar nemninga om folk i andre kulturar, men også for å spotta andre greske stammar og statar. Det kunne visa til alle utlendingar, ein som ikkje høyrde til ein anerkjent gresk kultur, eller ordet var farga av talaren eller forfattaren som brukte omgrepet. Ordet uttrykker med fornærmande dobbeltheit («bar-bar») det påståtte forsøket til utlendingar på å snakka gresk, eller lyden av utanlandske språk, slik dei høyrdest ut i greske øyre. «Barbarisk» er eit nærskyldt omgrep: «Ein som bablar uforståeleg».
Vidare utvikling
Romarane overtok det greske ordet og brukte det til å beskriva folkeslag som heldt til i utkanten av Romarriket. I romersk tid nytta romarane ordet «barbar» om germanarar, keltarar, kartagarar, iberarar, trakarar, hunarar, persarar og i ein del tilfelle òg om grekarar. Ordet barbara dukkar òg opp i sanskrit, då med tydinga 'stamming' eller 'plapring'. I seinlatin hadde ordet barbarus fått tydinga 'soldat', fordi romarane for ein stor del leigde inn utanlandske leigesoldatar til hæren sin.
«Barbarisk» er brukt av Paulus i den hellenistiske tydinga si i Det nye testamentet (Romarane 1,14) for å beskriva ikkje-grekarar, og ein som knapt snakkar eit anna språk (1. Korintarbrev 14:11).
Historisk har omgrepet vore mykje brukt. Mange folkeslag har forkasta ukjente kulturar, eller rivaliserande sivilisasjonar, som barbariske fordi dei var ugjenkjennelege og «merkelege». Grekarane beundra skytarane og dei austlege gallarane som heroiske individ, men rekna kulturen deira som barbarisk. Romarane rekna dei ulike germanske stammane, dei busette gallarane og dei plyndrande hunarane som barbarar, medan han-kinesarane har rekna xiongnu, tartarar, tyrkarar, mongolar, jurcharar, mansjuar og europearar som barbarar. Japanarane kalla europearane nanban, direkte omsett «barbarar frå sør», fordi portugisiske skip såg ut til å komma sørfrå.
I nyare tid har omgrepet blitt mest brukt om «primitive» folkeslag som angreip og herja dei teknologisk meir avanserte sivilisasjonane i oldtida og mellomalderen. I tillegg blir omgrepet i dag brukt om nokon som er valdelege, primitive og generelt usiviliserte.
Moderne populærkultur
I moderne populærkultur opptrer det fantasibarbarar som Conan the Barbarian. I slike fantasiverk er dei negative konnotasjonane som tradisjonelt er knytte til omgrepet «barbarisk» ofte bytte om. Til dømes føregår The Phoenix on the Sword (1932), den fyrste boka i Robert E. Howard sin serie om Conan, kort tid etter at den «barbariske» helten har teke makta i det kaotiske kongedømet Aquilonia frå kong Numedides. Soga antyder klart at riket hadde stor nytte av at makta gjekk frå ein dekadent og tyrannisk arvekonge til ein sterk barbarisk tronrøvar.
Vierordenen
Vierordenen (Malpighiales) er ein orden av blomstrande plantar. Han inngår i gruppa Eurosidae I i den omfattande gruppa Rosidae.
Både namnet og omfanget av familiar og slekter som høyrer til gruppa er noko usikkert. Under Cronquist-systemet 1981–1998 fanst det også ein eigen orden Rafflesiales med tre familiar, Hydnoraceae, Mitrastemonaceae og Rafflesiaceae, der sistnemnde no høyrer til i Malpighiales medan dei to første er plassert i lyngordenen (Ericales).
Ordenen er rekna for å ha rundt 39 familier med i alt 716 slekter og nesten 16 000 artar. Av desse har vortemjølkfamilien om lag 6 000 artar.
Medlemmer i Noreg
Fleire av arteae i ordenen er representert i norsk og nordisk flora. Dei familiane og slektene som er representert, omfatter:
Familiar, slekter og artstal
Nedanfor er dei 39 familiene i ordenen lista opp. Familiar som ikkje er representert i Nordisk flora står i kursiv skrift.
Tidlegare blei familien Mitrastemonaceae også rekna med blant Malpighiales, men DNA-studiar har ført til at denne familien siden 2004 har vore plassert i ordenen Ericales.
Messianske jødar
Messianske jødar er personar av jødisk etnisitet som reknar seg som jødar, sjølv om dei trur at Yeshua (Jesus) er den Messias som profetane talde om. I motsetnad til dei kristne, nyttar dei ikkje namnet Jesus, men det opphavlege hebraiske namnet Yeshua. Nokre messianske jødar held seg til den jødiske lova, andre gjer det ikkje.
Den moderne messianske jødedommen oppstod i USA i 1960-åra, og har sidan spreidd seg til Israel. Ein reknar med at det er mellom 6000 og 15000 messianske jødar i Israel og om lag ein kvart million i USA.
I den kristne oldkyrkja var det mange jødisk-kristne forsamlingar, men etter kvart kravde kyrkja at medlemene i kyrkjelyden skulle bryte med jødedommen. For dei fleste jødar er det å la seg døype til kristen tru eit brot med jødedommen, og andre retningar innanfor jødisk religion, frå ortodoks til progressiv jødedom, er samde om at den religionen desse gruppene praktiserer, ikkje er foreinleg med jødisk religion.
Deneb
Deneb (α Cyg, α Cygni, Alfa Cygni) er den mest lyssterke stjerna i stjernebiletet Svana og ein av komponentane i Sommartreknanten. Ho er den 19. mest lyssterke stjerna på nattehimmelen, med ein tilsynelatande storleiksklasse på 1.25. Deneb er ei blåkvit superkjempe og ein av dei mest lyssterke, nærliggande stjernene. Den nøyaktige avstanden (og derfor luminositeten) har vore vanaskeleg å rekne ut, så han kan ligge ein stad mellom 54 000 og 196 000 gonger så lyssterk som sola.
Andre namn på stjerna har vore Arided og Aridif, men desse er ikkje lenger i bruk.
Sommartrekanten
Deneb ligg i toppunktet til ein vid asterisme kalla Sommartreknanten, i lag med Vega i stjernebiletet Lyra og Altair i Ørna. Denne formasjonen dannar tilnærma ein rettvinkla trekant, der Deneb ligg i ein av dei spisse vinklane. Sommartrekanten er godt synleg på nordhimmelen sidan det er få andre lyssterke stjerner i nærleiken.
Fysiske eigenskapar
Den absolutte storleiksklassen til Deneb er for tida estimert til −8,4, som gjer ho til ei av dei mest lyssterke stjernene ein kjenner til, med ein estimert luminositet som kan vere 200 000 gonger sola sin. Dette er i det øvre sjiktet av forskjellige publiserte verdiar i løpet av dei siste tiåra.
Den nøyaktige avstanden frå Deneb til jorda er framleis uviss. Den noverande, aksepterte avstanden er kring 2 600 lysår (og dei tilhøyrande fysiske data som står i stjerneboksen) og kjem frå forskjellige målemetodar, inkludert luminositetsklasse, atmosfærisk modellering, modellar for stjerneutvikling og at ein trur ho høyrer til samlinga Cyg OB7, og direkte målingar av vinkeldiameter.
Sjølv dei lågaste estimata for avstand og luminositet vert Deneb den mest lyssterke og fjerntliggande stjerna av dei som har tilsynelatande storleiksklasse over 1,5, og den mest fjerntliggande (med ein faktor på nesten to) blant dei 30 mest lyssterke stjernene. Basert på temperaturen og luminositeten til stjerna, og direkte målingar av den ørsmå vinkeldiameteren (berre 0,002 bogesekund), verkar Deneb å ha ein diameter som er 100-200 gonger så stor som sola. Om Deneb låg i sentrum av solsystemet, ville ho ha strekte seg halvvegs ut i banen til jorda. Ho er ein av dei største kvite stjernene ein kjenner til.
Deneb er ei blåkvit stjerne med spektralklasse A2Ia, og ein overflatetemperatur på 8 500 Kelvin. Sidan 1943 har spektrumet tent som eit stabilt ankerpunkt som ein har klassifisiert andre stjerner mot. Ho er prototypen på en klasse variable stjerner kalla Alfa Cygni-variable. På overflata skjer det ikkje-radiale svingingar som fører til at lysstyrken og spektralklassen endrar seg noko.
Massen til Deneb er estimert til 20 solmassar. Som ei blåkvit superkjempe tyder den høge masse og temperaturen til at ho vil ha ei kort levetid og vil truleg bli ein supernova om nokre få millionar år. Ho har alt slutta å fusjonere hydrogen i kjernen. Ho var truleg ei klasse O-stjerne medan ho var i hovudserien og går no truleg mot å bli ei raud superkjempe. Etter kvart som ho utvidar seg vil ho gå gjennom spektralklassane F, G, K og M.
Solvinden til Deneb gjer at ho tapar masse tilsvarande kvart år, eller hundre tusen gonger raskare enn sola.
Inner Harbor i Antarktis
Inner Harbor er ei lita hamn i Melchior Islands i Antarktiske Arkipel i Antarktis, danna av ei halvsirkelforma plassering av Lambda, Epsilon, Alpha og Delta Island. Det skildrande namnet vart truleg gjeve av eit lag frå Discovery Investigations som grovt kartla hamna i 1927. Han vart kartlagt på ny av argentinske ekspedisjonar i 1942, 1943 og 1948.
Ronny & The Daytonas
Ronny & the Daytonas var eit amerikansk surferockband tidleg i 1960-åra. Medlemmane i bandet var Paul Jensen (vokal, gitar), Thomas Ramey (bass, gitar), Lynn Williams (trommer), Lee Kraft (låtskrivr, gitar) og John «Bucky» Wilkin (òg kalla Ronny) (låtskrivar, gitar, vokal) med bidrag frå andre som Larry Butler (orgel), Ronny Clark og Buzz Cason.
Historie
Gruppa vart skipa i Nashville i Tennessee i 1964 då Bill Justis (mest kjend for hitten «Raunchy») vart manageren deira og skipa Buckhorn Music med hjelp frå mora til Wilkin, Marijohn Wilkin. Dei fekk kontrakt med Mala Records, ein etikett under Bell Records, og det viktigaste bidraget deira var å innføre countrystilen i surferocken. Debutsingelen deira «G.T.O.» frå 1964 nådde fjerdeplassen på Billboard Pop Singles-lista. Singelen selde over ein million eksemplar og bandet fekk gullplate. Den neste singelen, «Bucket T», nådde 54. plassen på Billboard-lista det same året.
Etter eit album og ein turné i 1964 fekk Ronny & The Daytonas ein ny hit i 1965 med balladen «Sandy» og eit album som hadde ein liknande countryaktig surferstil. I 1966 byta Ronny and The Daytonas selskap til RCA Records og gav ut ein romantisk ballade kalla «Diane, Diane» og den livlege «All American Girl», som begge vart ein suksess. Bandet turnerte ei kort stund til etter dette før dei vart oppløyst.
I midten av 1980-åra kom bandet saman at i korte perioder. Den siste kjende konserten deira var i New York den 4. juli 1995, og i Woodward Dream Cruise i Michigan i 2000 og 2002.
Singlar
1964 1965 1966 1967
Album
1964
O Globo
O Globo er ei brasiliansk dagsavis som blei grunnlagd 29. juli 1925. Hovudkontoret ligg i Rio de Janeiro. Saman med Folha de S. Paulo og O Estado de São Paulo er O Globo rekna som ei av dei mest innverknadsrike avisene i landet.
Safa fabrikker
A/S Safa-Samnanger er ein tekstilfabrikk i Samnanger kommune i Hordaland. Fabrikken vart etablert i 1931 og produserer strømper og strikka plagg.
I 1931 kjøpte Alfred M. Bruvik opp Voss Strømpefabrikk, og etablerte A/S Safa-Samnanger Fabrikker. To år seinare kjøpte han ein fabrikkbygning i St. Jørgens gate i Bergen, og drifta vart flytta hit for å få plass til å utvida produksjonen. Våren 1941 var fabrikken på flyttefot for tredje gong, denne gongen til Tysse i Samnanger kommune. Alfred M. Bruvik kjøpte fabrikktomta i 1940, og sommaren 1941 stod ein ny fabrikkbygning klar, og strømpefabrikken kunne flytte inn i lokala. Fabrikken produserte tjukke og tynne strømper, slitestrømper og luksusstrømper, sokkar og sportsstrømper.
I 1999 starta utflyttinga av produksjonen til Skinija i Kaunas i Litauen. I dag er det berre lager og pakkeavdeling att i produksjonslokala i Samnanger.
Salhus Væverier
Salhus Væverier var ei tekstilbedrift i Bergen, i Salhus, ei mil nord for byen. Fabrikken vart etablert i 1894, og produserte teppe, metervare og stoff til industrien, m.a. til Salhus Tricotagefabrik og tekstilindustrien andre stadar i landet. Produksjonen vart nedlagd i 1977.
Skalden Bojan
Bojan er nemnd seks gonger i verket, som ein person som syng, ser og fortel. Han blir omtalt som ein etterkomar av guden Veles eller Volos, kanskje med tilvising til Veles som ein vernar for musikarar. Ein veit ikkje om Bojan er eit namn eller ei nemning for han som skald.
Sjølv om Igorkvadet er den einaste gamle teksten som påkallar Bojan, er namnet hans blitt mykje brukt i seinare kultur. Han er nemnd i Zadonsjtsjina frå 1300-talet og i Pusjkin sitt dikt Ruslan og Ljudmila frå 1820. Han er også blitt mykje avbilda i russisk biletkunst. Den russiske varianten av knappetrekkspel, som blei funne opp i 1907, har namnet bajan etter skalden.
The Freddie Mercury Tribute Concert
The Freddie Mercury Tribute Concert for Aids Awareness var ein konsert halde 2. påskedag, 20. april 1992 på Wembley Stadium i London, føre eit publikum på 72 000. Konserten vart produsert for fjernsyn av Ray Burdis og sendt direkte på fjernsyn og radio i 76 land verda over, for eit samla publikum på ein milliard. Konserten var ei hyllest til Queen-vokalisten Freddie Mercury og inntektene gjekk til AIDS-forsking. Showet var den siste heile konserten bassisten John Deacon spelte med Queen (utanom to korte framføringa med Brian May, Roger Taylor og Elton John i 1997). Inntektene til konserten var med å starte The Mercury Phoenix Trust, ein veldedig AIDS-organisasjon.
Konsert
Konserten opna med ei melding frå dei tre attverande medlemmane i Queen i ei hyllest til Mercury. Musikken sette så i gang med korte sett frå band som var påverka av musikken til Queen, inkludert Metallica, Extreme (som spelte ein Queen-medley), Def Leppard (som tok med seg Brian May på scenen for ein versjon av «Now I'm Here») og Guns N' Roses. Mellom banda vart det vist videoklipp som æra Freddie Mercury, medan scenearbeidarane gjorde klart for neste artist.
Den andre halvdelen av konserten bestod av dei tre attverande Queen-medlemmane – John Deacon (på bass), Brian May (på gitar) og Roger Taylor (på trommer) – i lag med gjestesongarar og gitaristar, som Elton John, Roger Daltrey (frå The Who), Tony Iommi (frå Black Sabbath), David Bowie, Mick Ronson (frå Spiders from Mars), James Hetfield (frå Metallica), George Michael, Seal, Paul Young, Annie Lennox, Lisa Stansfield, Robert Plant (frå Led Zeppelin), Joe Elliott og Phil Collen (frå Def Leppard), Axl Rose og Slash (frå Guns N' Roses), Liza Minnelli og andre. Dette var det andre høgprofilerte prosjektet med både Elton John og George Michael på like mange år. Året før hadde dei arbeidd i lag på ein konsert på John-songen «Don't Let the Sun Go Down on Me». Via satelitt frå Sacramento i California, dediserte U2 framføringa si av «Until the End of the World» til Mercury.
Yarm
Yarm  er ein småby i distriktet Stockton-on-Tees i Nordaust-England, men er i seremoniell samanheng rekna som del av grevskapet North Yorkshire. Byen ligg på sørsida av elva Tees, og har kring 8,500 innbyggjarar.
The Freddie Mercury Tribute Concert
Utgjevingar
Konserten vart opphavleg gjeven ut på VHS, men på grunn av tidsavgrensing vart «Love of My Life» og «More Than Words» av Extreme, «Animal» og «Let's Get Rocked» av Def Leppard, Spinal Tap sin «The Majesty of Rock», U2 sin «Until The End of the World», Mango Groove sin «Special Star» og Robert Plant-versjonen av «Innuendo» vart fjerna i den originale utgjevinga. Den amerikanske utgåva hadde heller ikkje med Bob Geldof sin «Too Late God», og Zucchero Fornaciari sin «Las Palabras de Amor».
Yarm
Namnet «Yarm» kjem truleg frå gammalengelsk gearum, 'garn', og viser truleg til ein stad fiskegarn blei strekt over elva for å fanga fisk. Byen er først nemnd i Domesday Book frå 1086.
The Freddie Mercury Tribute Concert
Utgjevingar
I april 2002 vart konserten gjeven ut på DVD og nådde toppen av den britiske salslista. «Innuendo» var ikkje med på DVDen, sidan Robert Plant ikkje ønskte dette. I tillegg hadde det opphavlege 4:3-formatet blitt omgjort til widescreen.
Ein EP av George Michael sine songar med Queen vart gjeve ut som Five Live i april 1993. Denne gjekk inn på toppen av den britiske singellista. Dei tre songane Metallica spelte vart gjeve ut på turnéutgåva av singelen «Nothing Else Matters», kalla «Live at Wembley Stadium» og gjeve ut i Europa berre ei veke etter konserten, den 27. april 1992. I tillegg vart Guns N' Roses si utgåve av «Knockin' on Heaven's Door» gjeve ut i august 1992 som ei dobbel A-side med den originale studioinnspelinga deira av songen. Denne gjekk til andreplassen på den britiske singellista.
I september 2013 kom konserten ut på ny DVD og Blu-Ray.
Andre musikarar
Queen vart akkompagnert av følgjande musikarar:
Johannessen Harbour
Johannessen Harbor er ein skjerma ankerplass som ligg aust og nordaust for Snodgrass Island i Pitt Islands, nord i Biscoe Islands i Antarktis. «Norsel» segla inn i hamna i 1955 og ho vart så kartlagt av Falkland Islands Dependencies Survey. Han vart namngjeven av UK Antarctic Place-Names Committee etter Olav Johannessen, kapteinen på «Norsel».
Boothitt
Boothitt er eit mineral. Det er eit naturleg eksisterande koparsulfatmed 7 molekyl krystallvatn, CuSO4·7H2O. Det vert danna i gamle gruveanlegg, til dømes på Flåt i Evje i Aust-Agder.
Mineralet er kalla opp etter amerikaneren E. Booth
CBS Studio Building
CBS Studio Building er eit sju etasjar høgt kontorbygg på 49 East 52nd Street i Midtown Manhattan i New York City. Bygget har hatt forskjellig bruk gjennom åra, og starta som eit pensjonat for Vanderbilt-familien i 1908, før det vart ein skule og så studio for CBS Radio i 1939 og til slutt studio for Columbia Records.
Det vert i dag eigd av Fisher Brothers, som omgjorde det til eit kontorbygg i samband med bygging av den 45 etasjar høge Park Avenue Plaza aust for bygget.
Då fjernsyn tok over for radio, vart det ikkje lenger trong for radiostudio som kunne ta store pulikum. Bygget vart då eit musikkstudio for Columbia Records. Frank Sinatra, Barbra Streisand, Leonard Cohen, Laura Nyro, Bob Dylan (delar av New Morning), Paul Simon og Paul McCartney spelte inn musikk her.
Anlegget bestod av «Studio B» i andre etasje og «Studio E» i sjette etasje.
Melk i Niederösterreich
Melk er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 25,8 km² og 5 500 ibuarar. Byen Melk ligg 210 meter over havet og langs sørbreidda av Donau, der elva Melk renn ut i Donau. Melk er særleg kjend for det veldige, barokke bendiktinar-klosteret som kneisar over byen.
Gary Brooker
Brooker vart kjend gjennom innspelingane sine med Procol Harum, der særleg samarbeidet med Keith Reid var vellukka. I 1967 stod dei bak suksessen «A Whiter Shade of Pale». Etter at bandet vart oppløyst i 1977, starta Brooker ein solokarriere og har vore gjestemusikar med blant andre Paul McCartney, George Harrison, Tim Renwick, Frankie Miller, Mickey Jupp, The Hollies, Alan Parsons Project, Allan Clarke, Kate Bush, Bill Wyman og Eric Clapton.
I 1996 spelte han i filmen Evita med Madonna, Jonathan Pryce og Antonio Banderas. Etter at Procol Harum vart samla att i 1990-åra starta bandet å turnere, noko dei framleis gjer i dag. Brooker er det einaste originale medlemmet att i bandet.
Kunstnardalen i Asker
«Kunstnardalen» eller «Kunstnerdalen» er eit namn som folk i fyrste halvparten av 1900-talet sette på ein lut i øvre parten av det vesle dalføret Hvalstaddalen i Askerbygda i dagens og dåtidas Asker kommune. Årsaka til namnet var dei mange kunstnarane som slo seg ned her frå 1890-talet og frametter, mellom anna ekteparet Tilla og Otto Valstad på eine sida av vegen gjennom dalen, og ekteparet Hulda og Arne Garborg på Labråten vis-à-vis. Dette gav opphav til mellom anna den såkalla Askerkretsen av nynorskforkjemparar, med det resultatet at «Kunstnardalen» i tillegg fekk tilnamnet «Målkroken» på folkemunne. Labråten og eigedomen til Tilla og Otto Valstad er no Asker Museum, Valstads samlinger.
Hvalstaddalen er eit lite daldrag som ligg i ei etter måte sterk stigning i sørvestleg lei frå garden Hvalstad og opp mot Skaugum og den flata der mellom anna Asker kyrkje ligg. Vegen gjennom dalen var i si tid ein parsell av hovudvegen mellom Oslo og Drammen, seinar omlagt til dalsida, og i nyare tid avløyst av Europaveg E-18 etter ein heilt annan trasé. Drammensbanen kryssar Hvalstaddalen, og det er ikkje lange vegen frå «Kunstnardalen» til Hvalstad stasjon, med togsamband til Oslo. I tidlegare tider var det òg eit alternativ å ta rutebåt mellom Oslo og Holmen, og eventuelt nytte hesteskyss eller ta beina fatt opp til «Kunstnardalen».
Bulgaria i Junior Eurovision Song Contest
Bulgaria debuterte i Junior Eurovision Song Contest i 2007 i Rotterdam, Nederland, med songen «Bonbolandiya», framført på bulgarsk av gruppa Bon-Bon. Dei enda på sjuande plass. I 2009 trakk Bulgaria seg, og deltok ikkje i Kiev og i 2010-versjonen i Minsk.
I 2011 deltok dei i Jerevan, etter to år vekke i frå tevlinga. I 2012 valde dei å ta ein pause frå tevlinga igjen, og deltok heller ikkje i 2013-versjonen i Kiev.
I 2014 returnerte Bulgaria til tevlinga som vart arrangert på Malta. Bidraget vart valt internt av den bulgarske kringkastaren og valde Krisia Todorova og Hasan & Ibrahim og songen «Planetata Na Detsata» til å representere landet. Dei enda på andre plass med 147 poeng.
I 2015 arrangerte Bulgaria tevlinga i Arena Armeets i Sofia. Det var fyrste gongen Bulgaria arrangerte ei Eurovision-tevling. Proglamleiar for tevlinga var artisten Poli Genova, som har delteke i Eurovision Song Contest to gongar, i 2011 og 2016. 17 land deltok det året.
Songstad
Songstad er ein namnegard i Arna i Bergen som er delt i gardane Indre Songstad og Ytre Songstad. Garden ligg aust for Herland, vest for Øvre Romslo og sør for Sørfjorden. Sidan 1660 har den same slekta ått garden Ytre Songstad.
Romslovegen går over garden, medan Songstad I-tunnelen, Songstad II-tunnelen og Songstad III-tunnelen på Bergensbanen og Songstadtunnelen på E16 Hardangervegen ligg under han.
De revolutionibus orbium coelestium
De Revolutionibus Orbium Coelestium var eit skrift av Nikolaus Kopernikus frå 1543, der han offentleggjorde det heliosentriske verdssystemet sitt. Boka vart forboden av paven, men var då alt godt utbreidd.
Den første utgåva vart trykt i Nürnberg i Det tysk-romerske riket i 1543. Boka inneheldt ein alternativ modell av universet og skilde seg frå det geosentriske verdsbiletet som hadde vore vidt akseptert sidan Klaudios Ptolemaios la det fram i antikken.
Aldridge
Aldridge  er ein by i grevskapet West Midlands i England. Historisk var byen ein del av grevskapet Staffordshire, men i 1974 vart han innlemma i distriktet Walsall og det nyoppretta grevskapet.
Sopelime
Sopelime, soplime eller berre lime er ein feiekost laga av eit knippe kvistar festa til eit treskaft.
Slike kostar har vore vanleg heimelaga husgeråd mange stader. På norske gardar var dei tradisjonelt laga av bjørkeris surra fast med vidje, seinare ståltråd.
Kulturell tyding
I europeisk folketru er sopelimar knytte til hekser, som skulle ri på desse til såkalla heksesabbatar. Uvanleg tett kvistvekst på tre forårsaka av sjukdom som liknar sopelimar er kjend som heksekost.
Sopelimen er elles blitt nytta som eit bilete på å reinska opp, også i overført tyding. Eit politisk parti kan til dømes lova å «feia» bort uønskte element.
Koště Hexenbesen (Mythologie) Besom Balai magique Vassoura voadora Хозяйственный веник Uçan süpürge Віник
Tim Matavž
Tim Matavž er ein slovensk fotballspelar som hsr spela i angrep for PSV i nederlandsk Eredivisie og for det slovenske landslaget.
Matavž debuterte for Slovenia sitt A-landslag 4. juni 2010 i ein privatlandskamp mot New Zealand. Han var med i Slovenia sin tropp til fotball-VM i 2010, der han spelte som innbytar i éin kamp, den siste gruppekampen mot England.
Siedah Garrett
Deborah Christine «Siedah» Garrett er ein USA-amerikansk songar og låtskrivar, som har skrive songar og sunge korvokal for mange artistar, som Michael Jackson, The Pointer Sisters, Brand New Heavies, Quincy Jones, Tevin Campbell, Donna Summer, Madonna, Jennifer Hudson og fleire. Garrett er blitt nominert til to Oscarprisar for beste originale song, og vann Grammyprisen for beste song for visuelle media for songen «Love You I Do» (framført av Jennifer Hudson) for musikalen Dreamgirls i 2006.
Utopiabreen
Utopiabreen er ein isbre som ligg innimellom Mariner Hill, Syrtis Hill, Natal Ridge og Ares Cliff. Breen vart kalla opp etter Utopia Planitia på planeten Mars, som var landingsstad for NASA-sonden Viking 2 Lander Mission den 3. september 1976. Dette namnet vart gjeve breen av medlemmar av Mars Oasis Party som leita etter liv på isbrear, på liknande måte som sonden gjorde på planeten Mars.
Keith Reid
Keith Reid er ein engelsk låtskrivar som har skrive tekstane til alle songane Procol Harum skreiv og spelte inn. I mange år har han budd i USA.
Sjølv om han ikkje song eller spelte instrument for bandet, vart Reid rekna som ein særs viktig del av den langvarige suksessen til bandet i lag med vokalist og låtskrivar Gary Brooker. I lag skreiv dei nesten alle songane til bandet.
Han skreiv òg tekst for debutalbumet til den franske songaren Michel Polnareff i 1966. Reid sette sidan opp sitt eige managementfirma, Full House, arbeidde på eit skodespel og flytta til Manhattan i 1986. Han var òg medlåtskrivar på John Farnham-songen «You're the Voice», som kom i 1986.
Melchior Harbor
Melchior Harbor er ei lita hamn i Melchior Islands i Antarktiske Arkipel, danna av ei halvsirkelforma plassering av Delta, Alpha, Beta, Kappa og Gamma Island. Namnet, som kjem frå øygruppa, vart truleg gjeven av mannskap på Discovery Investigations som grovt kartla hamna i 1927. Hamna vart kartlagt av argentinske ekspedisjonar i 1942, 1943 og 1948.
Varietet
Varietet syner til noko som har eit konstant, men mindre viktig avvik frå ei hovudform. Det vert særleg nytta om planter og mineral. Varietet vert òg brukt i lingvistikk, sjå varietet i språkvitskap.
Det blir forkorta var. eller i fleirtal varr.
CROWS
CROWS (avstytt frå engelsk Common Remotely Operated Weapon Station) er ein type fjernstyrt våpenplattform nytta av det amerikanske forsvaret. Plattforma vert fest til køyrtetøy og gjer det mogeleg for operatøren å avfyra våpenet fest til plattforma utan å vera utanfor køyretøyet.
John Shanks
John Matthew Shanks er ein USA-amerikansk musikar, låtskrivar og produsent.
Karriere
Shanks spelte igjen med Etheridge i 1995 då dei samarbeidde på songane hennar for Your Little Secret. Han har arbeidd med ho i fleire år etter det og vore medprodusent på albumet Breakdown i 1999. Breakdown vart nominert til fire Grammy-prisar.
I 2001 produserte Shanks fleire songar for Stevie Nicks-albumet Trouble in Shangri-La og var medlåtskrivar på den første singelen «Every Day», med Damon Johnson.
I januar 2001 arbeidde Shanks med Michelle Branch. I lag skreiv dei fire songar for hitalbumet The Spirit Room, mellom anna den første singelen, «Everywhere». Han produserte òg albumet. Seinare det året var Shanks medlåtskrivar på Sheryl Crow-singelen «Steve McQueen».
Shanks byrja å arbeide med Take That i 2005 på comebackalbumet deira Beautiful World, og han produserte òg det neste albumet deira The Circus i 2008.
Shanks har òg produsert eller skrive for SHeDAISY, Carlos Santana, Celine Dion, Sting, The Corrs, Chris Isaak, Vertical Horizon, Hanson, Unwritten Law, Will Hoge, Stroke 9, Hilary Duff, Keith Urban, Alanis Morissette og Take That. Han produserte Ashlee Simpson-albumet Autobiography i 2004 og var medlåtskrivar på ti av tolv songar på albumet med Simpson. Same året produsert Shanks tre songar for Kelly Clarkson-albumet Breakaway, inkludert tittelsporet «Breakaway», og han arbeidde med Anastacia på to songar for albumet hennar Anastacia, mellom anna singelen «Welcome To My Truth».
Shanks vann Grammy-prisen for årets produsent i 2005 for arbeidet sitt med Autobiography, Kelly Clarkson-songen «Breakaway», Hilary Duff sin «Fly», Robbie Robertson sin «Shine Your Light» og Alanis Morissette-albumet So-Called Chaos. Clive Davis skildra Shanks som «opphavet til den gitardrivne popstilen», som arbeidet hans med Branch, Clarkson, Duff og Simpson syner med bruk av mange akustisk gitarar i motsetnad til den synthesizer-baserte stilen i popmuskken på denne tida.
I 2005 produserte Shanks Ashlee Simpson-albumet I Am Me, og var medlåtskrivar på alle songane på albumet. Shanks arbeidde òg i 2005 på Backstreet Boys-albumet Never Gone og Bon Jovi sitt Have a Nice Day.
I januar 2011 byrja Shanks å arbeide med rockebandet Van Halen og albumet A Different Kind of Truth.
Waverlybreen
Waverlybreen er ein smal isbre som flyt langs sørsida av Mount Tricorn og ut i Wrightfjorden, på austkysten av Palmer Land. Denne breen vart fotografert frå lufta av medlemmar av U.S. Antarctic Service (USAS) i desember 1940, og av Ronne antarktiske forskingsekspedisjon (RARE) under Finn Rønne i 1947. Han vart namngjeven av Rønne etter Waverly i New York, heimstaden til Kasco Mills. Marc Ivy og Edwin Knapp, som var tilsette i Kasco Mills, gav tjue tonn hundemat til ekspedisjonen til Rønne.
Dalguise
Dalguise (skotsk-gælisk Dàil Ghiuthais) er ein busetnad i dalen Strath Tay i Perth and Kinross i Skottland. Han ligg på vestbreidda av elva Tay ved vegen B898, nord for Dunkeld. Her ligg mellom anna Dalguise House, eit herskapshus no gjort om til aktivitetssenter.
Eigedommen Dalguise blei gjeven til kyrkja i Dunkeld av William the Lyon (1143-1214). I 1543 gav biskopen av Dunkeld eigedommen til John Steuart. Familien Steuart eller Stewart var lairdar her gjennom fleire år. John Steuart of Dalguise (1689-1776) åtte eigedommen i sytti år, og bygde Dalguise House.
Beatrix Potter var på sommarferie i Dalguise i fleire år frå ho var fire. Familien hennar var her frå mai til slutten av laksesesongen. Medan ho var i Dalguise laga Beatrix Potter eit biletbrev som danna grunnlaget for den fyrste boka hennar, The Tale of Peter Rabbit. Ei seinare bok, The Tale of Jeremy Fisher, byrja også som eit biletbrev med figurar som tydeleg bygde på studiane og utforskinga hennar av området rundt Dalguise og Tay. The Tale of Mrs Tiggy Winkle som kom ut i 1905 bygde nesten heilt sikkert på den gamle vaskekona Potter kjende i Dalguise, Kitty MacDonald.
Metallurgi
Metallurgi er læra om utvinning og tilverking av metall, og om dei fysiske og kjemiske eigenskapane til metalla. Faget tek også for seg framstilling av legeringar og halvmetall. Det blir rekna som ein ingeniørvitskap.